**16-та учебна седмица Домашна работа - 4 клас**

**Запетаи в сложното изречение**

Запетаята има особено важно значение в сложното изречение. Тя се използва в следните случаи:

* Простите изречения в състава на сложното се отделят със запетая (В клас учениците решават задачи, пишат диктовки, учат нови песни.)
* Когато свързваме две прости изречения, пишем запетая пред думите за връзка а, но, ала, ама и др. (Момичетата пеят, а момчетата танцуват.)
* В сложното изречение със запетаи се отделят простите изречения, които започват с думите: че, защото, ако, който, която, което, които, когато, за да и др. (На детето му се спи, защото си легна късно.)

Моля, направете упражнения 5 и 6 на стр. 33 от Тетрадка № 1.

Моля, прочетете гладко „Магически полет с кола“ на стр.58 от Читанката.